

**АГЕНЦИЈА ЗА ЗАШТИТА НА ПРАВОТО НА СЛОБОДЕН ПРИСТАП ДО ИНФОРМАЦИИТЕ ОД ЈАВЕН КАРАКТЕР**

**ИНФОРМАЦИЈА СОГЛАСНО НАЦРТ-ЗАПИСНИКОТ ОД 121-ТА СЕДНИЦА (24 ЈАНУАРИ 2023 ГОДИНА) НА ВЛАДАТА НА РЕПУБЛИКА СЕВЕРНА МАКЕДОНИЈА**

**Скопје, Јуни 2024**

Агенцијата за заштита на правото на слободен пристап до информациите од јавен карактер постапувајќи по Извадокот од Нацрт-Записникот од Сто дваесет и првата седница на Владата на Република Северна Македонија одржана на 24 јануари 2023 година, изготви Информација која ја достави до Кабинетот на заменик на претседателот на Владата, задолжен за политики на добро владеење, за имплементирање на Информацијата за подобрување на транспарентноста и отчетноста на институците од јавниот сектор преку објавување на задолжителните информации согласно Законот за слободен пристап до информации од јавен карактер на веб локациите на институциите, како и објавување на најчесто побарувани информации систематизирани по области.

Агенцијата постапувајќи по препораката од Заклучокот, преку спроведени мониторинзи на **4** категории иматели, односно на **224** институции, согласно Методологијата за спроведување на мониторинг за проактивно објавување на информации од јавен карактер, достави Прашалници кои се адаптирани според надлежностите на мониторираните иматели. Целта на прашалниците е преку самоевалуација на имателите да се согледа до кој степен имателите ја практикуваат проактивната транспарентност и законските обврски согласно членот 10 од Законот за СПИЈК, а за потребите на Информацијата, дали имателите ги исполнуваат и заклучоците од Нацрт-Записникот на Владата на РСМ.

Категориите на иматели кои беа опфатени со мониторинзите беа: Општините и центрите за развој на плански региони, Јавните претпријатија и акционерски друштва во надлежност на општините, Владата на РСМ, министерствата и органите во состав, согласно Стратегијата за транспарентност (2019-2022), како и на имателите од Судската власт.

Проактивната транспарентност подразбира навремено објавување на информациите од јавен карактер од страна на институциите кои тоа го прават по сопствена иницијатива, пред од нив да бидат побарани по усмен, писмен или електронски пат, преку јасни, транспарентни и лесно достапни веб-страници кои ги содржат сите информации од значење за граѓаните. Ваквото проактивно објавување информации придонесува за зајакнување на правото и ѝ овозможува на јавноста правовремено да се запознае со прописите, одлуките, креирањето на политики и други дејствија што се од нивен интерес и истите ги засегаат.

Мониторингот е фокусиран на проверка на категориите на информации што треба редовно да се ажурираат и да се објавуваат на веб-страниците на имателите на информации од јавен карактер согласно одредбите на член 9 и член 10 од Законот за слободен пристап до информации од јавен карактер (ЗСПИЈК). Треба да појасниме дека со мониторинзите, Агенцијата не прави анализа на содржините, односно на квалитетот на објавените информации.

Референтна рамка за мониторинг спроведен врз основа на Заклучокот на Владата на РСМ е прашалникот изработен посебно за таа цел и во својата основа сите тие прашања до имателите на информации произлегуваат од членот 10 од ЗСПИЈК и преку наведените прашања имателите вршат самоевалуација на своите веб страници и нивната проактивност, односно дали и во колкава мера ги објавуваат потребните информации кои се од интерес на граѓаните.

Треба да се потенцира дека веб страните на имателите се ажурираат согласно нивните активности и ја имаат својата функција како прв информатор за граѓаните и услугите кои ги даваат.

Во однос на Извештајот, Агенцијата во Прашалникот ги вклучи и прашањата на кои имателите требаше да го поместат линкот од веб страната на која ги имаат објавено информациите согласно задолжувањата, укажувањата и препораките кои ги содржеше нацрт-записникот.

Извештајот е фокусиран на најрелевантните (најважните) три прашања:

1. Дали на веб страната ги имате објавено задолжителните информации од член 10 од Законот за слободен пристап до информациите од јавен карактер со поставување на банер на видливо место и истиот да води до информациитеод јавен карактер?

2. Дали на веб страната ги имате објавено анонимизирано барањата за пристап до информации од јавен карактер за 2020, 2021, 2022 и 2023 година, заедно со одговорите кои веќе сте ги доставиле до барателот со цел да можат да бидат повторно употребувани од други физички и правни лица без повторно поднесување на барање со иста содржина?

3. Дали ги имате објавено информациите од јавен карактер систематизирано по области, согласно член 10 став 1 точка 22 –“други информации кои произлегуваат од надлежноста и работата на имателот на информацијата” од Законот за слободен пристап до информации од јавен карактер, како што е наведено во Упатството за подобрување на транспарентноста на институциите од јавен сектор?

На секој од мониторираните иматели им беа поставени рокови во кои требаше да ги достават одговорите на прашалниците за самоевалуација , односно да ги пополнат со потребните податоци. До дадените рокови, пополнети прашалници доставија **124 иматели**, или **55,36%** од **224** имателите до кои беше доставен, и за овие иматели во оваа информација може да се утврди колку е подобрена нивната транспарентност и отчетност.

* Според категориите на иматели кои ги води Агенцијата на својата веб страна <https://aspi.mk/листа-на-иматели-на-информации/> од **224** иматели кои беа опфатени со мониторинзите одговорени прашалници за самоевалуација **уредно и навремено** доставија:
* **Општини и Центри за развој на плански региони: од 89 иматели, прашалник доставија 47 иматели**
* **Јавни претпријатија и акционерски друштва во надлежност на општините: од 49 иматели, прашалник доставија 25 иматели**
* **Владата на РСМ, министерствата и органите во состав: од 51 имател, прашалник доставија 30 иматели и**
* **Судска власт: од 35 иматели, прашалник доставија 22 иматели**

Според добиените одговори на Прашалникот за самоевалуација од имателите, во прилог Ви ја доставуваме табелата со сумираните податоци прикажани по бројот на иматели:

|  |  |  |  |
| --- | --- | --- | --- |
| **Иматели/прашања** | **Дали на веб страната ги имате објавено задолжителните информации од член 10 од законот за слободен пристап до информациите од јавен карактер со поставување на банер на видливо место и истиот да води до информациите од јавен карактер?** | **Дали на веб страната ги имате објавено анонимизирано барањата за пристап до информации од јавен карактер за 2020,2021,2022 и 2023 година, заедно со одговорите кои веќе сте ги доставиле до барателот со цел да можат да бидат повторно употребувани од други физички и правни лица без повторно поднесување на барање со иста содржина.** | **Дали ги имате објавено информациите од јавен карактер систематизирано по области, согласно членот 10 став 1 точка 22- други информации кои произлегуваат од надлежноста и работата на имателот на информацијата од законот за слободен пристап до информации од јавен карактер, како што е наведено во упатството за подобрување на транспарентноста на институциите од јавен сектор?** |
| **Општини и Центри за развој на плански региони** | 35 | 15 | 36 |
| **ЈП и АД во надлежност на Општините** | 22 | 15 | 28 |
| **Владата на РСМ, министерствата и органите во состав** | 37 | 25 | 36 |
| **Судска власт** | 7 | 7 | 26 |
| **вкупно 224** | 101 | 62 | 126 |

**Забелешки:**

Од 89 иматели од Општини и Центри за развој на плански региони и во оваа група на прашалникот со прикачен линк (**банер/линк Информации од јавен карактер**) одговориле 35 општини или 39,3%.

Од 49 иматели во групата на јавни претпријатија и акционерски друштва во надлежност на Општините. Од нив само 22 одговoриле со прикачен линк или 44,9%.

Од 51 имател од Владата на РСМ, министерствата и органите во состав повратни информации со прикачен линк одговориле 37 иматели или 73 %

Мониторираните иматели од судската власт (апелациони судови, основни судови, Врховен суд на РСМ, Виш управен суд, Управен суд и Судски совет на РСМ) бројат 35 иматели, прикачен линк доставиле само 7 иматели или 20 %

**ПРИЛОГ:**

Во прилог на информацијата Ви доставуваме графички приказ на процентуален просек по категории иматели

Најголема транспарентна самоевалуација од страна на институциите има кај Владата на РСМ, министерствата и органите во состав со 73%, додека најниска самоевалуација има кај судската власт со само 20%. Просечната самоевалуција на сите категории иматели е 44,3%, и е во рамките на средна транспарентност.

Имателите најмногу внимание посветиле информациите од јавен карактер да бидат систематизирани по области односно 60,85% од нив го сториле тоа, потоа достапноста на линкот/банерот Информации од јавен карактер е застапен со 54.98% на нивните веб страници, додека анонимизираните барања/одговори се најмалку застапени со 32% .имајќи предвид дека барања за информации од јавен карактер не се застапени подеднакво кај сите институции.Вкупната т.е просечната транспарентност во однос на прашањата е на средно ниво со 50%.

Сумирајќи ги резултатите добиени од овие иматели се добива слика за транспарентноста на институциите во РСМ која е 50,2 % и може да се заклучи дека таа е на средно ниво т.е просечна и дека имателите треба да бидат повеќе фокусирани на подобрување на својата транспарентност, и на тој начин да граѓаните да бидат навремено и јасно информирани за сите информации од значење за јавноста.

Нивото на транспарентност и отчетност во работењето на Владата на РСМ, министерствата и органите во состав имаат зголемен тренд на проактивно објавување на информациите од јавен карактер и нивната транспарентност е оценета како многу добра. Од мониторираните институции најголем дел се со многу добра транспарентност и Агенцијата на имателите им препорачува и во иднина доследно да ги почитуваат стандардите за транспарентност и отчетност, од причини што само на тој начин институциите и нивната работа ќе бидат повеќе достапни до крајните корисници, барателите на информации од јавен карактер, односно граѓаните.

Во продолжение Ви ја доставуваме табелата со имателите мониторирани согласно Стратегијата за транспарентност 2019-2022), односно Владата на РСМ, министерствата и органите во состав и нивната транспарентност.

|  |  |  |  |
| --- | --- | --- | --- |
|  | **ИНСТИТУЦИИ** | **%** | **НИВО НА ПРОАКТИВНА ТРАНСПАРЕНТНОСТ** |
| 1 | **Министерство за земјоделство,шумарство и водостопанство** | 100% | **МНОГУ ДОБРА ТРАНСПАРЕНТНОСТ** |
| 1 | **Министерство за одбрана** | 100% |  |
| 2 | **Министерство за финансии** | 95,92% |  |
| 2 | **Царинска управа на РСМ** | 95,92% |  |
| 3 | **Канцеларија на претседателот на Влада на РСМ** | 93,88% |  |
| 3 | **МИОА** | 93,88% |  |
| 4 | **Државен просветен инспекторат** | 92,86% |  |
| 5 | **Министерство за економија** | 91,84% |  |
| 5 | **Министерство за животна средина и просторно планирање** | 91,84% |  |
| 5 | **Државен управен инспекторат** | 91,84% |  |
| 6 | **МТСП** | 90,82% |  |
| 7 | **Влада на РСМ -ГС** | 89,80% |  |
| 7 | **МВР** | 89,80% |  |
| 7 | **Министерство за правда** | 89,80% |  |
| 7 | **МОН** | 89,80% |  |
| 8 | **Управа за заштита на културното наследство** | 87,76% |  |
| 9 | **Агенција за храна и ветеринарство на РСМ** | 86,73% |  |
| 10 | **Комисија за односи со верските заедници и религиозни групи** | 84,69% |  |
| 10 | **Државен инспекторат за градежништво и урбанизам** | 84,69% |  |
| 11 | **Биро за јавни набавки** | 83,67% |  |
| 11 | **Биро за регионален развој** | 83,67% |  |
| 11 | **Државен пазарен инспекторат** | 83,67% |  |
| 12 | **Управа за јавни приходи** | 77,55% |  |
| 12 | **Државен инспекторат за животна средина** | 77,55% |  |
| 13 | **Министерство за здравство** | 76,53% |  |
| 14 | **Државен завод за статистика** | 75,51% |  |
| 14 | **Државен инспекторат за земјоделство** | 75,51% |  |
| 15 | **Министерство за култура** | 74,49% |  |
| 16 | **Министерство за локална самоуправа** | 73,47% |  |
| 17 | **Биро за застапување на РСМ пред Европскиот суд за човекови права** | 72,45% | **ДОБРА ТРАНСПАРЕНТНОСТ** |
| 18 | **Државен архив на РСМ** | 71,43% |  |
| 18 | **Биро за развој на образованието** | 71,43% |  |
| 18 | **Управа за финансиско разузнавање** | 71,43% |  |
| 18 | **Државен инспекторат за техничка инспекција** | 71,43% |  |
| 19 | **Министерство за транспорт и врски** | 70,41% |  |
| 20 | **Биро за процена** | 69,39% |  |
| 21 | **МНР** | 67,35% |  |
| 21 | **Управа за водење на матичните книги** | 67,35% |  |
| 21 | **Државен инспекторат за труд** | 67,35% |  |
| 22 | **Државен комунален инспекторат** | 65,31% |  |
| 23 | **Агенција за млади и спорт** | 63,27% |  |
| 23 | **Управа за финансиска полиција** | 63,27% |  |
| 24 | **Агенција за национална безбедност** | 61,22% |  |
| 25 | **Агенција за иселеништво на РСМ** | 59,18% |  |
| 26 | **Државен санитарен и здравствен инспекторат** | 55,10% |  |
| 27 | **Управа за извршување санкции** | 50% | **ПРОСЕЧНА ТРАНСПАРЕНТНОСТ** |
| 28 | **Државен инспекторат за локална самоуправа** | 40,82% |  |
| 29 | **Државен инспекторат за транспорт** | 27,55% |  |
| 30 | **Министерство за политички систем и односи меѓу заедниците** | 26,53% |  |
| 31 | **Биро за метрологија** | 24,49% |  |
| 32 | **Геолошки завод на РСМ** | 22,45% | **СЛАБА ТРАНСПАРЕНТНОСТ** |

Изработиле:

Мелани Ибраими

Оливер Серафимовски